**ROMÂNIA**

**JUDETUL HUNEDOARA**

**SERVICIUL ADMINISTRAREA**

**DOMENIULUI PUBLIC SI PRIVAT**

**RAPORT**

privind vânzarea prin negociere directă a unui teren în suprafaţă de 20 mp,

proprietatea privată a municipiului Deva, situat în Deva, b-dul Decebal, în spatele blocului P, județul Hunedoara

Serviciul administrare domeniul public şi privat, din cadrul Direcției Deva 2020 analizând Referatul de aprobare a domnului Primar Nicolae-Florin Oancea, ce însoțește proiectul de hotărâre privind vânzarea prin negociere directă a unui teren în suprafaţă de 20 mp, proprietatea privată a municipiului Deva, situat în Deva, b-dul Decebal, în spatele blocului P, jud. Hunedoara, supunem atenţiei următoarele:

Prin cererea înregistrată sub nr.75731/07.10.2020, domnul Ișfan Victor Ovidiu, solicită cumpărarea terenului în suprafață de 20 mp, situat în municipiul Deva, b-dul Decebal, în spatele blocului P, teren pe care este edificat un garaj aflat în proprietatea solicitantului.

Odată cu cererea a fost depus Extrasul de CF nr.77639 Deva, nr. cadastral 77639, planul de amplasament și delimitare a imobilului, autorizația de construire nr.112/5159/15.03.1999 și certificatul de atestare a edificării construcției.

Raportul de evaluare a fost depus sub nr.3182/11.01.2022 şi întocmit de către evaluator Tamaș Marius Costel-S.C. TMK STAFF EXPERT HD S.R.L, membru ANEVAR.

În urma verificărilor făcute de către Compartimentul cadastru, fond funciar, conform adresei nr. 15308/14.02.2022, se adeverește că imobilul teren în suprafață de 20 mp, situat în Deva, b-dul Decebal, spatele blocului P, cu nr. topo 802/x/S/3/28/37, id 77639, înscris în CF 77639 Deva, ce face obiectul Contractului de concesiune nr. 554/1999, este identificat pe harta de carte funciară cu nr. topo 796.797/3, înscris în C.F. 5000 Deva a făcut obiectul legii 10/2001, cerere solutionată cu dispoziția Primarului nr. 1810/30.09.2009 și nu a făcut obiectul legilor proprietății - Legea nr.18/1991, Legea nr.247/2005, Legea nr.169/1997, Legea nr.1/2000,

Terenul care se doreşte a fi cumpărat în suprafaţă de 20 mp, înscris în CF nr. 77639, nr.cadastral 77639, se află situat în Deva, b-dul Decebal, în spatele blocului P, jud. Hunedoara, teren pe care este edificat un garaj aflat în proprietatea solicitantului.

Din Raportul de evaluare nr. 3182/11.01.2022, întocmit de către evaluator Tamaș Marius Costel-S.C. TMK STAFF EXPERT HD S.R.L, membru ANEVAR, pentru imobilul teren în suprafață de 20 mp, situat în municipiul Deva, b-dul Decebal, în spatele blocului P, înscris în CF 77639, s-a calculat valoarea de 18.519 lei, respectiv 925,95 lei/mp, la care se adaugă T.V.A.

Valoarea de inventar a terenului mai sus amintit este de 14.640,00 lei, conform fişei mijlocului fix nr. 89000054.

Municipiul Deva a vândut în anul 2021, prin negociere directă, conform rapoartelor de evaluare, terenuri similare după cum urmează: un teren în suprafață de 21 mp pe str. I.L.Caragiale, la prețul de 925,95 lei/mp și în anul 2020 un teren în suprafață de 20 mp situat pe str. Mihai Viteazu, la prețul de 837,50 lei/mp.

Luând în considerare prevederile Hotărârii Consiliului local nr.428/2020,

În temeiul art.129 alin.2 lit.”c” şi alin.6 lit.“b”, al art.139 alin.2, precum și al art.364 alin.1 din Ordonanța de urgență a Guvernului nr.57/2019, privind Codul administrativ, cu modificările și completările ulterioare,

Supunem dezbaterii Consiliului local al municipiului Deva, proiectul de hotărâre privind vânzarea prin negociere directă a unui teren în suprafaţă de 20 mp, proprietatea privată a municipiului Deva, situat în Deva, b-dul Decebal, în spatele blocului P, județul Hunedoara.

**Director Executiv,**

**Mircea Davidescu**

**Director Executiv al Direcției Juridice**

**și Administrației Publice Locale,**

**Oana Mura**

**Șef Serviciu A.D.P.P Control Fin.Preventiv,**

**Mărioara Avram Daniela Crăciun**

**Intocmit,**

**Consilier principal,**

**Ramona Ciuta**